Diari Oficial de la Generalitat Valenciana


Sumari del DOGV 8707, del 30-12-2019 (2019/12351)

RESOLUCIÓ de 2 de desembre de 2019 la secretaria Autonòmica de Comunicació per la qual s'autoritza l'arrendament de les llicències per a la prestació del servei de comunicació audiovisual de radiodifusió sonora en ones mètriques amb modulació de freqüència en les localitats de La Vall d'Uixó, freqüència 93.6 MHz i Benicarló, freqüència 106.2 MHz, titularitat de l'entitat Sociedad Española de Radiodifusión, SLU, a l'entitat Canal Maestrat, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12555


Data del document
:   02-12-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * radiodifusió

RESOLUCIÓ de 2 de desembre de 2019 la secretaria Autonòmica de Comunicació per la qual s'autoritza l'arrendament de les llicències per a la prestació del servei de comunicació audiovisual de radiodifusió sonora en ones mètriques amb modulació de freqüència en les localitats de La Vall d'Uixó, freqüència 93.6 MHz i Benicarló, freqüència 106.2 MHz, titularitat de l'entitat Sociedad Española de Radiodifusión, SLU, a l'entitat Canal Maestrat, SL. [2019/12950]  
  
  
Antecedents de fet  
Primer. La mercantil Sociedad Española de Radiodifusión, SLU. és titular a la Comunitat Valenciana de les llicènciès per a la prestació del servei de comunicació audiovisual de radiodifusió sonora en ones mètriques amb modulació de freqüència,  
- En la localitat de La Vall d'Uixó, freqüència 93.6 MHz.  
- En la localitat de Benicarlo, freqüència 106.2 MHz.  
Segon. Per mitjà d'un escrit amb registre d'entrada en Presidència de la Generalitat, de 25 d'octubre de 2018, Sociedad Española de Radiodifusión, SLU i Canal Maestrat, S.L, sol·liciten a la Generalitat que autoritze l'arrendament de les dues llicències esmentades per a la prestació del servei de comunicació audiovisual de radiodifusió sonora en ones mètriques amb modulació de freqüència.  
Tercer. En data 14 de novembre de 2018, en virtut del que es disposa en l'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, per part de la Secretaria Autonòmica de Comunicació, es va sol·licitar a la Secretaria d'Estat per a l'Avanç Digital es tramitara l'autorització prevista en el mencionat article 39.4 del Reial decret 123/2017, de 24 de febrer.   
Quart. En data 30 de novembre de 2018, la Secretaria d'Estat per a l'Avanç Digital comunica a Presidència de la Generalitat que sol·licitarà a les entitats intervinents en aquest acord jurídic, determinada documentació exigida en el Títol VI del Reglament sobre l'ús del domini públic radioelèctric.   
Cinqué. En data 19 de desembre de 2018, la Secretaria Autonòmica de Comunicació remet a les entitats intervinents copia de l'escrit esmentat en el punt quart.  
Sisé. En data 4 d'abril de 2019, té entrada en el registre de Presidència de la Generalitat la resolució de la Secretaria d'Estat per a l'Avanç Digital per la qual es concedeix autorització prèvia per a l'arrendament de les concessions demanials ?DGCS-8880652- i ?DGCS-9033584- de Sociedad Española de Radiodifusión, SLU a Canal Maestrat, SL  
  
Seté. En data 8 de maig de 2019, per part de la Secretaria Autonòmica de Comunicació es comunica a les entitats interessades que hauran d'aportar la documentació assenyalada per a poder continuar amb la tramitació, de conformitat amb el que es preveu en el Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, i en la Llei 7/2010, de 31 de març, General de la Comunicació Audiovisual.  
En data 17 de maig de 2019, per les entitats interessades és presentada la documentació requerida i completada, definitivament, el 18 de setembre de 2019.  
Huité. Consta en l'expedient:  
· Identificació de les persones físiques o jurídiques que participen en el negoci jurídic.  
· Certificació expedida per l'òrgan administratiu sobre l'estructura accionarial i les participacions significatives de l'entitat arrendatària.  
  
· Declaració responsable de l'arrendatària manifestant que compleix amb tots els requisits i límits establits en els articles 25 i 26 de la Llei 7/2010, de 31 de març, General de la Comunicació Audiovisual; no trobant-se incursa en cap de les prohibicions establides en l- article 37 de l'al·ludida Llei.  
· Compromis de l'arrendatària manifestant que assumeix les condicions i compromisos associats al títol habilitant afectat, i que se subroga en les obligacions de l'anterior titular.  
· Declaració responsable de l'arrendatària manifestant que no supera els límits percentuals de llicències de radiodifusió establits en l'article 37 de la Llei 7/2010, de 31 de març, General de la Comunicació Audiovisual.  
· Declaració responsable relativa a no estar afectat per les prohibicions per a contractar, recollides en la normativa vigent de contractació pública.  
· Declaració responsable relativa a trobar-se al corrent en el compliment de les obligacions tributàries amb l'Administració estatal i amb l'Administració de la Generalitat així com amb la Seguretat Social, així com a certificacions acreditatives de trobar-se al corrent de les obligacions tributàries amb la Seguretat Social i Agència Tributària Estatal.  
  
· Declaració responsable d'estar donat d'alta en l'Impost d'activitats Econòmiques corresponent als serveis de radiodifusió.  
  
· Acreditació de l'ingrés corresponent a la taxa establida per a l'autorització d'arrendaments i altres negocis jurídics relacionats amb llicències de comunicació audiovisual.  
  
Fonaments de dret  
Primer. L- article 29 de la Llei 7/2010, de 31 de març, General de la Comunicació Audiovisual, estableix que la celebració de negocis jurídics l'objecte dels quals la qual siga una llicència de comunicació audiovisual requerirà autorització prèvia de l'autoritat audiovisual competent. Aquesta autorització només podrà ser denegada quan el sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior titular. A més, la transmissió requereix que hagen transcorregut almenys dos anys des de l'adjudicació inicial del títol habilitant així com el compliment de l'oferta mitjançant la qual es va obtindre aquesta adjudicació.  
  
Segon. Els articles 25 i 26 de la Llei 7/2010, de 31 de març, General de la Comunicació Audiovisual estableixen els requisits i limitacions per a ser titular d'una llicència de comunicació audiovisual. D'altra banda l'article 37 de l'esmentada Llei 7/2010, de 31 de març, disposa les garanties per a l'existència de pluralisme en el mercat audiovisual radiofònic.  
Tal com s'ha exposat en l'antecedent de fet huité, consten en l'expedient declaracions responsables sobre aquest tema.  
Tercer. L- article 23 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix el següent:  
  
«1. Les llicències regulades en aquest capítol podran ser objecte de negocis jurídics, que s'ajustaran al que es preveu en la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
2. Aquesta autorització només podrà ser denegada quan la persona física o jurídica sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior persona titular.  
3. La sol·licitud d'autorització es presentarà i serà tramitada en un termini màxim de 6 mesos, conforme als requisits i al procediment establit en la normativa de desenvolupament d'aquest decret.  
4. En tot cas, haurà de quedar garantit el pluralisme i la lliure concurrència, a fi de previndre situacions de concentració de mitjans i abús de posició dominant, conforme al que es preveu en la normativa vigent.»  
Quart. L'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, estableix el següent:   
«4. L- autorització dels negocis jurídics de transmissió o arrendament sobre llicències de comunicació audiovisual pels òrgans de l'Estat o de les Comunitats Autònomes, competents en material audiovisual, requerirà amb caràcter previ l'autorització per la Secretaria d'Estat per a la Societat de la Informació i l'Agenda Digital referent a la transmissió o cessió de la concessió de domini públic radioelèctric annex al títol habilitant audiovisual, en els termes previstos en el Títol VI d'aquest reglament.»  
Tal com s'ha exposat en l'antecedent de fet sisé, consta en l'expedient Resolució de la Secretaria d'Estat per a l'Avanç Digital per la qual s'atorga autorització prèvia per a l'arrendament de les concessions demanials «DGCS-8880652» i «DGCS-9033584» de Sociedad Española de Radiodifusión, SLU. a favor de Canal Maestrat, SL.  
  
Cinqué. La disposició transitòria primera de la Llei 10/2018, de 18 de maig, de la Generalitat, de creació del Consell de l'Audiovisual de la Comunitat Valenciana (CACV), disposa el següent:  
«En tant no es pose en funcionament el Consell de l'Audiovisual de la Comunitat Valenciana, l'òrgan competent en matèria audiovisual de la Generalitat serà la Secretaria Autonòmica de Comunicació.»  
  
Queda acreditat en l'expedient que la societat adquirent reuneix els requisits legals per a ser arrendatària de la llicència, se subroga en les obligacions de les actuals titulars, i han transcorregut més de dos anys des de l'adjudicació inicial del títol habilitant.  
D'acord amb l'exposat en els anteriors antecedents de fet i fonaments de dret, resolc:  
Primer. Autoritzar l'arrendament de les dues llicències per a la prestació del servei de comunicació audiovisual de radiodifusió sonora en ones mètriques amb modulació de freqüència en la localitat de La Vall d'Uixó, freqüència 93.6 MHz i en la localitat de Benicarló, freqüència 106.2 MHz, entre les mercantils Sociedad Española de Radiodifusión, SLU i Canal Maestrat, SL  
L- arrendament autoritzat no implicarà alteració de les condicions tècniques aprovades en el seu moment i suposa, per a l'adquirent, l'acatament de la normativa aplicable, tant estatal com autonòmica. En particular, està prohibit en tot cas el subarrendament de les llicències.  
Segon. La societat arrendatària, Canal Maestrat, SL, se subroga en totes les obligacions de la societat arrendadora, Sociedad Española de Radiodifusión, SLU. L- autorització està condicionada al compliment de l'oferta mitjançant la qual es va obtindre l'adjudicació de la concessió, posteriorment transformada en llicència.  
Tercer. El negoci jurídic, degudament formalitzat, haurà de notificar-se a aquesta Secretaria Autonòmica de Comunicació, que al seu torn el notificarà a la Secretaria d'Estat per a l'Avanç Digital.  
Quart. En virtut del que es disposa en l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant la secretaria Autonòmica de Comunicació, en el termini d'un mes comptat des de l'endemà al de la seua notificació, de conformitat amb el que preveuen els articles 123 i 124 de la Llei 39/2015 d'1 d'octubre, del Procediment Administratiu Comú de les Administracions Públiques, o bé recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 2 de desembre de 2019.- La secretaria autonòmica de Comunicació: Blanca Marín Ferreiro.